Document ID: /roh_data/filtered/fineweb-2-filterrobots_roh.jsonl.gz/26377

BnB Mulin
Uras singularas sin la plazza sulegliva el vitg muntagnard da Ruschein. La camona Mulin sesanfla empau dado Ruschein sin ina terrassa sulegliva sin 1150 m.s.m. Il liug singular porscha ina vesta fantastica sin pliras muntognas, ella Val Lumnezia, sin il Péz Mundaun e sin Sursaissa. Il bus da skis gratuit meina Vus igl unviern en paucas minutas a Laax-Flem-Falera.
Las combras ein confortablas e plein scharm grischun. Il BnB Mulin porscha schizun ina sauna.
Boardercamp
Naven dil Boardercamp a Ruschein contonschan ins il resort d'unviern Laax/Flem en ca. 10 minutas cun igl auto. Sco alternativa agl auto privat stat igl entir onn a disposiziun in auto da posta ed in shuttle stagiunal. Sche la situaziun da neiv lubescha, meina ina pista preparada tochen el vitg da Ruschein (hostel).
Ils camps da skis e da boarders han 0 steilas ed in confort en stil d'in albiert per giuventetgna. Els han combras da 2 ni da 4 letgs, in dormitori, duschas e tualettas d'etascha ed in luvratori da skis e da snowboard.
Suenter in di cumpleniu dat ei la pusseivladad da seregenerar a Flem ni a Laax en bogns publics cun sauna, el bogn da senudar ni cun guder in aprés-ski.